open-index/open-wikipedia-markdown huggingface dataset:
Απομονωμένοι λαοί

μικρογραφία|300x300εσ|Χάρτης των απομονωμένων φυλών στις αρχές του 21ου αιώνα
Οι λαοί που χαρακτηρίζονται ως **απομονωμένοι** είναι εκείνοι που έχουν επιλέξει να μην έρχονται σε επαφή με τον υπόλοιπο κόσμο. Σήμερα ο αριθμός τους ολοένα και μειώνεται, αλλά εκτιμάται ότι υπάρχουν πάνω από εκατό λαοί που παραμένουν απομονωμένοι από τον πολιτισμό.

Οι ακτιβιστές υπέρ των δικαιωμάτων των αυτοχθόνων ζητούν να παραμείνουν αυτές οι ομάδες μόνες, δηλώνοντας ότι η επαφή θα παρεμποδίσει το δικαίωμά τους για αυτοδιάθεση. Επίσης, η επικοινωνία των ανθρώπων με αυτές τις φυλές θα μεταδώσει σε αυτούς ορισμένες ασθένειες για τις οποίες δεν έχουν ανοσία, κάτι που θα οδηγούσε στον θάνατο ενός μεγάλου μέρους της φυλής.

Το 2013, εκτιμήθηκε ότι υπήρχαν περισσότερες από 100 απομονωμένες φυλές σε όλο τον κόσμο, κυρίως στις δασώδεις περιοχές της Νότιας Αμερικής και της Νέας Γουινέας. Οι Σεντινελέζοι (Νήσοι Ανταμάν, Ινδία) είναι η πιο απομονωμένη φυλή στον κόσμο. Η γνώση της ύπαρξης αυτών των ομάδων προέρχεται κυρίως από σπάνιες και μερικές φορές βίαιες συναντήσεις με γειτονικές φυλές και από αεροφωτογραφίες.

Οι απομονωμένες φυλές αποτελούν πηγή γοητείας για την κοινωνία που έρχεται σε επαφή και η ιδέα των ταξιδιωτικών πρακτορείων που προσφέρουν ακραίες περιηγήσεις περιπέτειας για να αναζητήσουν συγκεκριμένους ανθρώπους που δεν έχουν έρθει σε επαφή τον υπόλοιπο κόσμο έχει γίνει αμφιλεγόμενη.

## Παραπομπές


Κατηγορία:Εθνολογία
Βινυλομεθυλαιθέρας

Ο **βινυλομεθυλαιθέρας** (VinylMethylEther, VME) ή **μεθυξυαιθένιο** ή **βινυλομεθυλοξείδιο** είναι οργανική ένωση με μοριακό τύπο **[[C3H6O|C<sub>3</sub>H<sub>6</sub>O]]** και ημισυντακτικό τύπο **[[Άνθρακας|C]][[Υδρογόνο|H]]<sub>2</sub>=CH[[Οξυγόνο|O]]CH<sub>3</sub>**, που γράφεται επίσης συντομογραφικά **[[Βινυλομάδα|Vi]]O[[Μεθυλομάδα|Me]]**. Πιο συγκεκριμένα, ανήκει στους αιθέρες και μάλιστα αποτελεί τον απλούστερο από τους ενολαιθέρες. Η χημικά καθαρή ένωση, στις κανονικές συνθήκες περιβάλλοντος (θερμοκρασία 25&nbsp;°C, πίεση 1 atm), είναι άχρωμο αέριο. Αποτελεί πολύ χρήσιμη συνθετική πρόδρομη ένωση.

## Παραγωγή
Ο βινυλομεθυλαιθέρας μπορεί να παραχθεί με αντίδραση αιθινίου και μεθανόλης, παρουσία βάσης:

\mathrm{HC \equiv CH + CH_3OH \xrightarrow{OH^-} CH_2=CHOCH_3}


## Αντιδράσεις
Η βινυλομάδα της ένωσης είναι χημικά δραστική με πολλούς τρόπους. Για παράδειγμα, η ένωση πολυμερίζεται, σχηματίζοντας πολυβινυλαιθέρες. Ο πολυμερισμός της ένωσης τυπικά αρχίζει με οξέα κατά Λιούις, όπως το τριφθοριούχο βόριο (BF3). Αυτή η κατάσταση αντιδραστικότητας του βινυλομεθυλαιθέρα είναι ανάλογη με τον τρόπο που πολυμερίζονται ο αιθανικός βινυλεστέρας (CH3CO2CH=CH2) και του χλωραιθενίου (CH2=CHCl), σχηματίζοντας πολυβινυλοξικό εστέρα και πολυβινυλοχλωρίδιο, αντιστοίχως.

Ο βινυλομεθυλαιθέρας δίνει επίσης αντιδράσης [4+2] κυκλοπροσθήκης. Η αντίστοιχη αντίδραση με τη βουτενόνη αποτελεί το πρώτο στάδιο εμπορικής σύνθεσης πεντανοδιάλης.

Ο βινυλομεθυλαιθέρας μπορεί να αποπρωτονιωθεί στο #1 άτομο άνθρακα, που γειτονεύει άμεσα με το άτομο οξυγόνου, σχηματίζοντας ανιόντα CH2=C-OCH3. Αυτή η μέθοδος επιτρέπει τη σύνθεση μιας ποικιλίας παραγώγων με πυρίτιο, γερμάνιο και κασσίτερο, που δεν είναι εύκολο να παραχθούν με άλλες παραγωγικές οδούς.

## Aναφορές και σημειώσεις


## Πηγές

* Γ. Βάρβογλη, Ν. Αλεξάνδρου, *Οργανική Χημεία*, Αθήνα 1972
* Α. Βάρβογλη, «Χημεία Οργανικών Ενώσεων», παρατηρητής, Θεσσαλονίκη 1991
* SCHAUM'S OUTLINE SERIES, ΟΡΓΑΝΙΚΗ ΧΗΜΕΙΑ, Μτφ. Α. Βάρβογλη, 1999
* Ασκήσεις και προβλήματα Οργανικής Χημείας Ν. Α. Πετάση 1982
* Δημήτριου Ν. Νικολαΐδη: Ειδικά μαθήματα Οργανικής Χημείας, Θεσσαλονίκη 1983.

Κατηγορία:Αιθέρες
Κατηγορία:C3
Ήτα Λέοντος

Ο **η (ήτα) Λέοντος** (*Eta Leonis*, *η Leo*) είναι ο όγδοος φωτεινότερος (όπως φαίνεται από τη Γη) αστέρας στον ζωδιακό αστερισμό Λέοντα. Είναι επίσης γνωστός ως **30 Λέοντος** (ονομασία κατά Φλάμστηντ). Από το 1943 το φάσμα αυτού του αστέρα έχει χρησιμεύσει ως ένα από τα πρότυπα φάσματα στη βάση των οποίων ταξινομούνται άλλοι αστέρες.

Ο αστέρας έχει φασματικό τύπο λευκού υπεργίγαντα. Εμφανίζεται αμυδρός εξαιτίας της μεγάλης αποστάσεώς του από τη Γη, αλλά στην πραγματικότητα είναι 19 χιλιάδες φορές λαμπρότερος από τον Ήλιο, έχοντας απόλυτο μέγεθος −5,60. Πράγματι, τα αστρομετρικά δεδομένα της διαστημικής αποστολής *[[HIPPARCOS]]* υποδεικνύουν ότι ο ήτα Λέοντος απέχει από τη Γη περί τα 400 παρσέκ (1.300 έτη φωτός). Ο δείκτης χρώματος (B−V) του αστέρα είναι ελαφρώς αρνητικός: −0,026. Αυτό σημαίνει ότι είναι λίγο θερμότερος από τον Βέγα και πράγματι η επιφανειακή του θερμοκρασία ανέρχεται σε 9.600 K. Από τα παραπάνω συνάγονται τα απόλυτα στοιχεία» της μάζας και της ακτίνας του αστέρα: η μάζα είναι δεκαπλάσια της ηλιακής, ενώ η ακτίνα και η διάμετρος 47 φορές μεγαλύτερες των αντίστοιχων ηλιακών. Δηλαδή ο ήτα Λέοντος έχει όγκο περίπου εκατό χιλιάδες φορές μεγαλύτερο από τον όγκο του Ήλιου. Η ηλικία του όμως είναι πολύ μικρότερη της ηλιακής, περίπου 25 εκατομμύρια έτη.

Ο ήτα Λέοντος βρίσκεται κοντά στην εκλειπτική και κατά καιρούς σημειώνονται επιπροσθήσεις του από τη Σελήνη. Μια τέτοια επιπρόσθηση έδωσε ενδείξεις ότι ίσως ο αστέρας να είναι μέλος ενός διπλού συστήματος αστέρων, ωστόσο οι παράμετροι δεν συμφωνούν. Ο αστέρας απομακρύνεται από τη Γη και το Ηλιακό Σύστημα με μέση ταχύτητα 1,40 χιλιόμετρο ανά δευτερόλεπτο (5.040 χιλιόμετρα την ώρα).

## Παραπομπές


## Εξωτερικοί σύνδεσμοι
* Ο ήτα Λέοντος από τον Jim Kaler

Κατηγορία:Υπεργίγαντες αστέρες τύπου A
Κατηγορία:Λέων (αστερισμός)
Ακούμπενς

Με το ιδιαίτερο όνομα **Ακούμπενς** (*Acubens*) είναι γνωστός ο τέταρτος φωτεινότερος (όπως φαίνεται από τη Γη) αστέρας στον ζωδιακό αστερισμό Καρκίνο, ο **α (άλφα) Καρκίνου** (*Alpha Cancri*, συντομογραφικά *α Cnc*). Βρίσκεται στο νοτιοανατολικό άκρο του κύριου σχήματος του αστερισμού. Στην πραγματικότητα είναι ένα διπλό ή και τριπλό αστρικό σύστημα, δηλαδή δύο ή τρεις διαφορετικοί αστέρες. Είναι επίσης γνωστός ως **65 Καρκίνου** (ονομασία κατά Φλάμστηντ).

## Ονομασίες
Η παραδοσιακή ονομασία Ακούμπενς, παρεφθαρμένη μεταγραφή από το ορθότερο **Açubens** (*ατζούμπενς*), προέρχεται από την αραβική λέξη الزبانى (*al zubanāh*), που σημαίνει «οι δαγκάνες», αναφερόμενη στις δαγκάνες του κάβουρα που παριστάνει ο αστερισμός (αρχ. ελλ. *καρκίνος* = κάβουρας). Αναφέρεται επίσης για τον ίδιο αστέρα το (επίσης αραβικό) όνομα **Sertan** ή **Sartan**, το οποίο προέρχεται από την αραβική ονομασία ολόκληρου του αστερισμού. Η ομάδα εργασίας επί των ονομάτων αστέρων της Διεθνούς Αστρονομικής Ενώσεως έχει επιλέξει το *Acubens* ως το επίσημο ιδιαίτερο όνομα του αστέρα.

* Το όνομα «Acubens» (AKS-5) δόθηκε σε ένα φορτηγό πλοίο του Πολεμικού Ναυτικού των ΗΠΑ, ενεργό κατά τα τελευταία έτη του Β΄ Παγκόσμιου Πολέμου.

## Αστροφυσικά δεδομένα
Ο α Καρκίνου, ως τέταρτου μεγέθους, είναι ορατός με γυμνό μάτι σε σκοτεινό νυκτερινό ουρανό. Στην πραγματικότητα όμως οι είναι 23 φορές λαμπρότερος από τον Ήλιο.  Ο φασματικός τύπος του (A5m) είναι ο τύπος ενός νάνου αστέρα της Κύριας Ακολουθίας, όπως είναι ο Ήλιος. Παρά το ότι ακτινοβολεί λευκό φως (τύπος Α), *δεν* ανήκει στην ιδιαίτερη κατηγορία νεκρών αστέρων που ονομάζονται «λευκοί νάνοι». Το σύμβολο «m» (από το *metallic* = μεταλλικός) υποδηλώνει την παρουσία πολύ ισχυρών γραμμών απορροφήσεως στο φάσμα του φωτός του αστέρα, που οφείλονται σε συγκεκριμένα μεταλλικά στοιχεία της ύλης. Η απόσταση του α Καρκίνου από τη Γη που προκύπτει από τα δεδομένα της αστρομετρικής διαστημικής αποστολής *[[Γαία (διαστημική αποστολή)|Γαία]]* είναι περίπου παρσέκ ή 164 έτη φωτός. Επειδή βρίσκεται κοντά στην εκλειπτική, ο Ακούμπενς υφίσταται τακτικά επιπροσθήσεις από τη Σελήνη και πολύ σπάνια από πλανήτες του Ηλιακού Συστήματος.

Ο κύριος αστέρας του α Καρκίνου, ο **α Cnc A**, είναι ένας ελαφρώς μεταβλητός αστέρας, με μέσο φαινόμενο μέγεθος +4,26. Ο συνοδός αστέρας, ο **α Cnc B**, είναι αστέρας ενδέκατου μεγέθους. το έτος 1836 ο γωνιακός διαχωρισμός του από τον κύριο αστέρα μετρήθηκε σε 11,3 δευτερόλεπτα της μοίρας, με γωνία θέσεως 325 μοίρες.

Από τη μελέτη επιπροσθήσεών του, υπάρχουν ενδείξεις ότι ο α Καρκίνου A μπορεί να είναι ο ίδιος διπλό αστρικό σύστημα, να αποτελείται δηλαδή από δύο αστέρες που περιφέρονται περί το κοινό τους κέντρο μάζας. Οι δύο αυτοί αστέρες θα πρέπει να έχουν παρόμοια λαμπρότητα και διαχωρισμό μόλις 0,1 δευτερόλεπτο της μοίρας. Το σύστημα του Ακούμπενς πλησιάζει τη Γη και το Ηλιακό Σύστημα με μέση ταχύτητα 13,8 χιλιόμετρα ανά δευτερόλεπτο (περίπου 50 χιλιάδες χιλιόμετρα την ώρα).

## Παραπομπές


## Εξωτερικοί σύνδεσμοι
* Ο Acubens από τον Jim Kaler

Κατηγορία:Αστέρες κύριας ακολουθίας τύπου A
Κατηγορία:Καρκίνος (αστερισμός)
Κατηγορία:Διπλοί αστέρες
Γ Κενταύρου

Ο **γ (γάμμα) Κενταύρου** (*Gamma Centauri*, *γ Cen*) είναι ο πέμπτος φωτεινότερος (όπως φαίνεται από τη Γη) αστέρας στον νότιο αστερισμό Κένταυρο. Στην πραγματικότητα είναι δύο αστέρες (διπλό σύστημα αστέρων), όπως μπορούμε να διακρίνουμε παρατηρώντας τον σε υψηλή μεγέθυνση με τηλεσκόπιο. Είναι εύκολα ορατός με γυμνό μάτι, αλλά εξαιτίας της νότιας θέσεώς του είναι μόλις ορατός από τη νότια Ελλάδα και σχεδόν από κανένα άλλο μέρος της Ευρώπης. Είναι γνωστός και με το αραβικό όνομα **Muhlifain**, αλλά αυτό προκαλεί σύγχυση με τον αστέρα γ Μεγάλου Κυνός, γνωστό και ως **Muliphein** (από την ίδια αραβική φράση, που σημαίνει «αστέρες του όρκου»).

Το συνολικό οπτικό φαινόμενο μέγεθος του αστρικού αυτού ζεύγους είναι +2,17, αλλά ο κάθε αστέρας ξεχωριστά είναι τρίτου μεγέθους. Αμφότεροι είναι λευκοί αστέρες, με δείκτη χρώματος (B−V) = −0,01 και φασματικό τύπο μεταξύ του γίγαντα και του υπογίγαντα, κάτι που υποδεικνύει ότι βρίσκονται στο στάδιο μεταβάσεως από υπογίγαντες σε γίγαντες αστέρες. Η επιφανειακή θερμοκρασία τους ανέρχεται σε 9.082 K, ενώ το συνολικό απόλυτο μέγεθος του συστήματος είναι −0,81, δηλαδή η πραγματική του λαμπρότητα είναι 174 φορές μεγαλύτερη από αυτή του Ήλιου.

Το έτος 2000 το ζεύγος παρουσίαζε γωνιακό διαχωρισμό 1,217 δευτερόλεπτο της μοίρας με γωνία θέσης 351,9 μοίρες. Οι θέσεις τους έχουν παρατηρηθεί από το έτος 1897, οπότε υπήρξε αρκετός ενδιάμεσος χρόνος ώστε να  εκτιμηθεί η περίοδος περιφοράς τους περί το κοινό κέντρο μάζας τους σε 83,57 γήινα έτη, με μεγάλο ημιάξονα 0,87΄΄, που στην απόσταση του ζεύγους από τη Γη (130 έτη φωτός) αντιστοιχεί σε 93 αστρονομικές μονάδες. Η τροχιά έχει μεγάλη εκκεντρότητα, περίπου 0,793. Ο αστέρας ταυ Κενταύρου είναι στην πραγματικότητα κοντά στο σύστημα του γ Κενταύρου, περίπου 1,72 έτος φωτός από αυτό.. O γ Κενταύρου πλησιάζει τη Γη και το Ηλιακό Σύστημα με μέση ταχύτητα 5,5 χιλιόμετρα ανά δευτερόλεπτο (19.800 χιλιόμετρα την ώρα).

## Παραπομπές

Κατηγορία:Γίγαντες αστέρες τύπου A
Κατηγορία:Κένταυρος (αστερισμός)
Κατηγορία:Διπλοί αστέρες
Ευαίνετος

Ο **Ευαίνετος** ήταν αρχαίος Έλληνας νομισματοποιός, δηλαδή χαράκτης νομισμάτων, που έζησε στα τέλη του 5ου και στις αρχές του 4ου αιώνα π.Χ..

Το όνομά του αναγράφεται σε αργυρά νομίσματα των Συρακουσών (τετράδραχμα και δεκάδραχμα), της Κατάνης και της Καμάρινας. Τα νομίσματα που φιλοτέχνησε ο Ευαίνετος για τις Συρακούσες έφεραν κεφαλή της Αρέθουσας ή της Κόρης, που περιβάλλεται από δελφίνια. Τα νομίσματα της Κατάνης έφεραν δαφνοστεφανωμένο Απόλλωνα και τέθριππο με ηνίοχο την Αθηνά, την οποία στεφανώνει η Νίκη, ενώ της Καμάρινας ποτάμιο θεό με κύματα και ψάρια, καθώς και θεά επάνω σε κύκνο.

Τα νομίσματα του Ευαίνετου διακρίνονται για τη λεπτότητα και ακρίβεια στη χάραξη, καθώς και για τη θαυμάσια τέχνη τους. Από τις σφραγίδες (καλούπια νομισμάτων) με την Αρέθουσα του Ευαίνετου σώθηκαν συνολικά 48, από τις οποίες οι 20 φέρουν το όνομά του, χαραγμένο πάντοτε κάτω από τον λαιμό της Νύμφης. Ο Ευαίνετος είχε φιλοτεχνήσει επίσης τις σφραγίδες για τα χρυσά «εκατοντάλιτρα» νομίσματα, των οποίων η νομισματική αξία ήταν ίση με την αξία των δεκάδραχμων. Στη μία πλευρά τους εικονίζεται και πάλι η Νύμφη Αρέθουσα, ενώ στην άλλη ο Ηρακλής να παλεύει με τον Λέοντα της Νεμέας, σε μία παράσταση που διακρίνεται για την ορμή και τη δύναμή της.

## Παραπομπές


## Πηγές
* Το αντίστοιχο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 12, σελ. 829

Ευαινετος
Αναστασία Γκαρά

Η **Αναστασία Γκαρά** (Ορεστιάδα, 1984) είναι Ελληνίδα πολιτικός και βουλευτής του ΣΥΡΙΖΑ.

Στις βουλευτικές εκλογές του Ιανουαρίου 2015, εξελέγη στο ελληνικό κοινοβούλιο με τον ΣΥΡΙΖΑ στην εκλογική περιφέρεια Έβρου. 

## Εξωτερικοί σύνδεσμοι
*  Αναστασία (Νατάσα) Γιώργου Γκάρα , δελτίο στην ιστοσελίδα του Ελληνικού Κοινοβουλίου.

## Παραπομπές


Κατηγορία:Βουλευτές εκλεγμένοι με τον ΣΥΡΙΖΑ
Τριβουλέτος

[μικρογραφία|Ένας ''τριβουλέτος'' στο καρναβάλι του [Μοντέ στην Ελβετία]]
[μικρογραφία|Ο Τριβουλέτος του ''Le Roi s'amuse'' (''Ο βασιλιάς διασκεδάζει'', 1832) του [Ουγκώ]]
Ο **Νικολά Φεριάλ** (), ή αλλιώς γνωστός και ως **Λε Φεβριάλ** () ή **Τριβουλέτος** () (1479–1536), ήταν γελωτοποιός των βασιλιάδων Λουδοβίκου ΙΒ΄ και Φραγκίσκου Α΄ της Γαλλίας. 

Εμφανίζεται στο Βιβλίο 3 των χρονογραφημάτων Πανταγκρελίν του Φρανσουά Ραμπελαί. Εμφανίζεται στο έργο *[[Ο βασιλιάς διασκεδάζει]]* (*Le Roi s'amuse*) του Βίκτωρος Ουγκώ και στην εκδοχή του για όπερα, *[[Ριγκολέττο]]* του Τζουζέπε Βέρντι, το οποίο ήταν συνδυασμός των λέξεων “Triboulet” και του ρήματος *rigoler* (γελώ), με σκοπό να αποφευχθεί η λογοκρισία που είχε υποστεί το έργο του Ουγκώ. Ένας *τριβουλέτος*, ένας γελωτοποιός ντυμένος εξ ολοκλήρου με κόκκινη ενδυμασία, είναι χαρακτήρας που συνδέεται με το καρναβάλι του Μοντέ στην Ελβετία. 

## Γνωστές ρήσεις που του έχουν αποδοθεί
* Ο Τριβουλέτος επισκέφθηκε κάποτε τον Μονάρχη έχοντας παράπονο. 
:Τριβουλέτος: «Ένας ευγενής απειλεί να με κρεμάσει!» 
:Ο Μονάρχης: «Μην ανησυχείς! Αν σε κρεμάσει, θα τον αποκεφαλίσω δεκαπέντε λεπτά αργότερα.» 
:Τριβουλέτος: «Καλά, θα ήταν δυνατόν να τον αποκεφαλίσεις 15 λεπτά πριν;» 

* Κάποτε, ο Τριβουλέτος δεν μπορούσε να συγκρατηθεί και να χαστούκισε τον μονάρχη στα οπίσθια. Ο μονάρχης έχασε την ψυχραιμία του και απείλησε να τον εκτελέσει. Λίγο αργότερα, ο μονάρχης χαλάρωσε λίγο και υποσχέθηκε να συγχωρήσει τον Τριβουλέτο αν αυτός μπορούσε να σκεφτεί μια απολογία πιο προσβλητική από την πράξη του. Λίγα δευτερόλεπτα αργότερα, ο Τριβουλέτος αποκρίθηκε: «Λυπάμαι πολύ, Μεγαλειότατε, που δεν σε αναγνώρισα! Νόμισα πως ήταν η βασίλισσα!»

## Θάνατος
Έχοντας καταπατήσει μια διαταγή του Φραγκίσκου Α΄ η οποία του απαγόρευε να κάνει αστεία στη βασίλισσα και τις εταίρες της, ο βασιλιάς διέταξε τη δολοφονία του Τριβουλέτου. Έχοντας υπηρετήσει πολύ καλά τον βασιλιά για πολλά χρόνια, ο Φραγκίσκος Α΄ έδωσε στον Τριβουλέτο το δικαίωμα να επιλέξει τον τρόπο που θα πεθάνει. Ο Τριβουλέτος, με το πανούργο μυαλό του, δήλωσε τα εξής: «Κύριε, για όνομα των Αγίων Νιτούς και Πανσάρδου, προστατών της παραφροσύνης, επιλέγω να πεθάνω από γηρατειά». Μη έχοντας άλλη επιλογή από το να γελάσει, ο βασιλιάς διέταξε να μην εκτελεστεί ο Τριβούλετος, αλλά αντ' αυτού να απομακρυνθεί από το βασίλειο. 

## Παραπομπές


## Εξωτερικοί σύνδεσμοι

*  του Χαράλαμπου Άννινου στο *Ετήσιον Ημερολόγιον* του Κωνσταντίνου Σκόκου του 1890.

Κατηγορία:Γάλλοι κωμικοί
Ιάρεδ

O **Ιάρεδ**, **Γιερέντ** (Εβραϊκά: **<big>יֶרֶד</big> ,<big>יָרֶד</big>**), ήταν βιβλικός πατριάρχης πριν από τον κατακλυσμό, γιος του Μαλελεήλ. Γεννήθηκε όταν ο Μαλελεάλ ήταν 165 χρονών και έζησε 800 χρόνια κατά την Μετάφραση των Εβδομήκοντα. Έγινε επίσης πατέρας του Ενώχ (γιός του Ιάρεδ) όταν ήταν 190 χρονών, πάλι σύμφωνα με την μετάφραση των Ο'.

Η Ορθόδοξη Εκκλησία τιμά τον **Ιάρεδ** ως άγιο και εορτάζει τη μνήμη του την Κυριακή των Προπατόρων.

## Παραπομπές


Κατηγορία:Πρόσωπα της Παλαιάς Διαθήκης
Κατηγορία:Άγιοι της Κυριακής των Προπατόρων
Κατηγορία:Χριστιανοί άγιοι από την Παλαιά Διαθήκη
Παύλα

Η **παύλα** ( **–** ή **—** ) είναι σημείο στίξης που μεταξύ άλλων χρησιμοποιείται εντός διαλόγου, ώστε να φανεί ότι αλλάζει πρόσωπο (η απλή παύλα· ενώ υπάρχει και η διπλή). Στα ψηφιακά έγγραφα και στους υπολογισμούς πολλές φορές αντικαθίσταται από το **ενωτικό/μείον** (ή **ενωτικό-πλην**), το οποίο είναι το μοναδικό σχετικό σύμβολο που υπάρχει στα πληκτρολόγια, και καθιερώθηκε να αντιπροσωπεύει είτε το ενωτικό (-) είτε το σύμβολο της αφαίρεσης, το μείον (-).

## Περιγραφή
δεξιά|μικρογραφία|Οι χαρακτήρες για το σύμβολο του συν και του μείον ή ενωτικού
Η χρήση ενός μοναδικού χαρακτήρα για το ενωτικό και το μείον ήταν ένας συμβιβασμός που έγινε στις πρώτες μέρες της εφεύρεσης των γραφομηχανών σταθερού πλάτους και των οθονών ηλεκτρονικών υπολογιστών. Ωστόσο, με τη σωστή στοιχειοθέτηση και τον γραφικό σχεδιασμό, υπάρχουν ξεχωριστοί χαρακτήρες για το ενωτικό, τις παύλες και το σύμβολο μείον. Η χρήση του ενωτικού/μείον εξακολουθεί να υφίσταται σε πολλά περιβάλλοντα, γιατί είναι εύκολο να εισαχθεί από τα πληκτρολόγια και βρίσκεται στην ίδια θέση σε όλα τα κοινά σύνολα χαρακτήρων.

## Ως σύμβολο του μείον
Οι περισσότερες γλώσσες προγραμματισμού, αφού περιορίζονται σε εφταψήφια ASCII, χρησιμοποιούν το ενωτικό/μείον αντί για τον χαρακτήρα Unicode 2212, που υποδηλώνει αφαίρεση και αρνητικούς αριθμούς.

Το σύμβολο μείον έχει ονομαστικά το ίδιο πλάτος με το σύμβολο συν. Σε αναλογικές γραμματοσειρές είναι μεγαλύτερο από ένα ενωτικό/μείον.

## Παραπομπές


## Εξωτερικοί σύνδεσμοι

Κατηγορία:Σημεία στίξης
Κατηγορία:Τυπογραφία
Βαγγέλης Καριμάλης

Ο **Βαγγέλης Καριμάλης** (γεννημένος τον Νοέμβριο του 1968) είναι παλαίμαχος Έλληνας αθλητής, ο οποίος ξεκίνησε τη καριέρα του στο στίβο το 1983 και συνέχισε μέχρι το 2002.

## Βιογραφία
Ξεκίνησε το 1983 με τον στίβο και συγκεκριμένα στους δρόμους ημιαντοχής στον ΠΑΟ υπό την καθοδήγηση του Νίκου Ψαρομιχαλάκη. Κατέκτησε την τρίτη θέση στα 1.000μ με 2΄38* στο* Πανελλήνιο Πρωτάθλημα Παίδων το 1984 στη Δράμα. Η 4η θέση στους Πανευρωπαϊκούς αγώνες εφήβων στο Μπέρμιγχαμ της Αγγλίας το 1987 στα 10.000μ είναι η μεγαλύτερη διάκριση του, ενώ εκεί πέτυχε  Πανελλήνιο ρεκόρ στη κατηγορία με 29΄ 50΄΄40. Κατέκτησε 2 φορές το χρυσό μετάλλιο στο ομαδικό στα βαλκανικά πρωταθλήματα ανωμάλου δρόμου το 1994 στην Κραϊόβα της Ρουμανίας και το 1997 στο Ναύπλιο.

Το 1989 στο Μιλάνο έτρεξε τον διάσημο αγώνα μισού μαραθωνίου "Stramilano" σε 1 ώρα 06΄ 11΄΄ κατακτώντας την 24η θέση. Γυμνάστηκε επίσης για έξι μήνες το 1991 με τον Ούγγρο προπονητή Μιχάι Ιγκλόι, το 1995 και 1996 με τον Σπήλιο Ζαχαρόπουλο και στο τέλος της καριέρας του με τον άλλοτε συναθλητή του Γιώργο Τσαλτάκη από το καλοκαίρι του 1996 μέχρι το 1998. Το 1999 μεταγράφηκε στον Πανελλήνιο Γυμναστικό Σύλλογο.

Κατάκτησε την 1η θέση στο πανελλήνιο πρωτάθλημα εφήβων το 1987 στη Λάρισα με 14 λεπτά και 50 δευτερόλεπτα. Επίσης, κατέκτησε την 1η θέση στο πανελλήνιο πρωτάθλημα νέων το 1991 στη Θεσσαλονίκη με 29 λεπτά και 46 δευτερόλεπτα, και την τρίτη θέση στα πανελλήνια πρωταθλήματα ανδρών στα 10.000μ το 1988 και 1996. Ατομικές επιδόσεις 29΄17΄΄81 στα 10χλμ με ρεκόρ συλλόγου στον Παναθηναϊκό και 14΄15΄΄77 στα 5χλμ. Σταμάτησε τον πρωταθλητισμό οριστικά το 2002.

Κατηγορία:Έλληνες μαραθωνοδρόμοι
Δήμος Μόγκιλα

Ο **Δήμος Μόγκιλα**  ( ) είναι δήμος στο δυτικό κεντρικό μέρος της Βόρειας Μακεδονίας. Αποτελεί μέρος της Περιφέρειας Πελαγονίας. Μόγκιλα ονομάζεται επίσης το χωριό στο οποίο βρίσκεται η έδρα του Δήμου Μόγκιλα.

## Γεωγραφία
Ο Δήμος Μόγκιλα συνορεύει με:
*τον Δήμο Ντεμίρ Χισάρ στα βορειοδυτικά
*τον Δήμο Κρουσόβου και τον Δήμο Κριβογκάστανι στα βόρεια
*τον Δήμο Πρίλεπ στα βορειοανατολικά
*τον Δήμο Νόβατσι στα νοτιοανατολικά
*τον Δήμο Μπίτολα στα νοτιοδυτικά.

## Παραπομπές

## Εξωτερικοί σύνδεσμοι

*

Κατηγορία:Δήμοι της Βόρειας Μακεδονίας
Τίτος Φλάβιος Πέτρων

O **Τίτος Φλάβιος Πέτρο**, λατιν. *Titus Flavius Petro* (άκμασε τον 1ο αι. π.Χ.) από το γένος των Φλαβίων ήταν ο εκ πατρός πάππος του Αυτοκράτορα Βεσπασιανού.

## Βιογραφία
Λεγόταν, ότι ήταν γιος ενός συμβασιούχου εργάτη, ο οποίος κάθε καλοκαίρι διέσχιζε τον Πο (Πάδο) για να βοηθήσει τους Σαβίνους με τις συγκομιδές τους. Ωστόσο ο Σουητώνιος γράφει, πως δεν επιβεβαίωσε αυτή την εκδοχή, όσο και αν έψαξε προσεκτικά. Ο Πέτρο γεννήθηκε και μεγάλωσε στο Ρεάτε της Σαβινίας, στην περιοχή Λάτιο της κεντρικής Ιταλίας. Πολέμησε για τον Πομπήιο στον Εμφύλιο Πόλεμο τού Καίσαρα ως εκατόνταρχος (centurion) ή ως εθελοντής έφεδρος. Επειδή άφησε το πεδίο μάχης στα Φάρσαλα, εξασφάλισε από τον Ιούλιο Καίσαρα απαλλαγή με πλήρη χάρη και έγινε συλλέκτης φόρων.

Η σύζυγός του έγινε παιδαγωγός του εγγονού τους Βεσπασιανού, του μετέπειτα Αυτοκράτορα.

## Οικογένεια
Νυμφεύτηκε την Τερτούλλα (π. 40 π - μετά το 9 μ.Χ.), κόρη τού Τέρτουλλου και είχε τέκνο:
* Τίτος Φλάβιος Σαβίνος άκμασε τον 1ο αι., ιππέας, συλλέκτης φόρων, τραπεζίτης. Από τη σύζυγό του Βεσπασία Πόλλα γιος του ήταν ο:
** Βεσπασιανός Αυτοκράτορας των Ρωμαίων.

## Παραπομπές


Κατηγορία:Φλάβιοι
Τίτος Φλάβιος Σαβίνος (πατέρας του Βεσπασιανού)

Ο **Τίτος Φλάβιος Σαβίνος I**, λατιν. Titus Flavius Sabinus (1ος αι. μ.Χ.) από το γένος των Φλαβίων ήταν ο πατέρας του Βεσπασιανού Αυτοκράτορα των Ρωμαίων.

## Βιογραφία

Ήταν γιος του Τίτου Φλάβιου Πέτρο και της Τερτούλλας, κόρης του Τερτούλλου. Ανήκε στην τάξη των ιππέων (eques) και ήταν από το Ρεάτε της Σαβινίας, στην περιοχή Λάτιο της κεντρικής Ιταλίας. Υπηρέτησε ως αξιωματούχος δασμών και έπειτα ως τραπεζίτης στην επαρχία της Ασίας, όπου τιμήθηκε με τη διάκριση τού "Έντιμου Συλλέκτη Φόρων" και έπειτα ως τραπεζίτης στο Αβέντικουμ, πρωτεύουσα των Ελβέτιων στη Γαλατία, όπου απεβίωσε.

## Οικογένεια

Νυμφεύτηκε τη Βεσπασία Πόλλα, κόρη του Βεσπάσιου Πολλίο και είχε τουλάχιστον τα εξής τέκνα:

* Τίτος Φλάβιος Σαβίνος II ύπατος το 47 μ.Χ..
* Τίτος Φλάβιος Βεσπασιανός 9 μ.Χ. - 79, Αυτοκράτορας των Ρωμαίων.
* Φλαβία Βεσπασία, απεβίωσε σε βρεφική ηλικία.
* Ίσως είχε και έναν μεγαλύτερο τέκνο, του οποίου γιος ήταν ο:
** Τίτος Φλάβιος Σαβίνος III ύπατος το 69 μ.Χ..

## Παραπομπές



## Πηγές

*Gaius Suetonius Tranquillus, De Vita Caesarum, Vespasian 1.
*Tillemont, Histoire des empereurs et autres princes qui ont régné pendant les six premiers siècles de l'Église, Note 1 sur Othon.
*Dictionary of Greek and Roman Biography and Mythology, William Smith, Editor.

Κατηγορία:Φλάβιοι
Λάκι Λουτσιάνο (ταινία)

Το ***Λάκι Λουτσιάνο*** (), είναι  
Ιταλική βιογραφική δραματική ταινία του 1973, σε σκηνοθεσία Φραντσέσκο Ρόσι. Πρωταγωνιστούν οι Τζιάν Μαρία Βολοντέ και  Βινσέντ Γκαρντένια.

## Πλοκή
Το 1946 ο καταδικασμένος γκάνγκστερ και αρχηγός της αμερικανικής μαφίας, Λάκι Λουτσιάνο (Τζιάν Μαρία Βολοντέ) θα απελαθεί από την αμερικανική κυβερνηση και ο Λουτσιάνο θα επιστρέψει στην γενέτειρα του, την Ιταλία. Ως πρώτος σταθμός της παραμονής του εκεί θα είναι η Ναπόλι, όπου ο Λουτσιάνο θα αρχίσει να δραστηριοποίητε κυρίως στη παραγωγή και εμπορία ηρωίνης και στη συνέχεια στην εξαγωγή της προς τις Ηνωμένες Πολιτείες.

Συντόμα όμως οι Αμερικανοί θα αντιληφθούν ότι ο Λουτσιάνο κατά την επιστροφή του στην Ιταλία, αρχισε ξανά την εγκληματική του δράση και θα στείλουν τον Χάρι Ασλίγκερ (Εντμοντ Ό Μπράιεν), ο οποίος είναι επικεφαλής του Ομοσπονδιακού Γραφείου Ναρκωτικών.

Ο Ασλίγκερ θα έρθει σε επαφή με τις ιταλικές δικαστικές αρχές, και θα τους ενημερώσει για την δράση του Λουτσιάνο στη Ιταλία. Από τότε και έως τον αιφνίδιο θάνατο του το 1962, ο Λάκι Λουτσιάνο θα βρισκέται ύπο την στενή παρακολούθηση των Ιταλικών διωκτικών αρχών, χωρίς ωστόσο να μπορέσουν να βρούνε ενοχοποιητικά στοιχεία εις βάρος του για να τον παρεπέμψουν σε δίκη.

## Διανομή ρόλων
*Τζιάν Μαρία Βολοντέ ως Λάκι Λουτσιάνο
*Βινσέντ Γκαρντένια ως Συνταγματάρχης Τσαρλς Πολέτι
*Σιλβέριο Μπλάσι ως Ιταλός Λοχαγός
*Τσαρλς Κιοφί ως Βίτο Τζενοβέζε
*Λάρυ Γκέιτς ως Δικαστής Χέρλαντ
*Καρίν Πίτερσεν ως Ιγκέα Λισόνι
*Έντμοντ Ο'Mπράιεν ως Επίτροπος Χάρι Ασλίγκερ
*Μάγδα Κονόπκα ως Κοντέσα
*Τσαρλς Σιραγκούζα ως ο ίδιος
*Ροντ Στάιγκερ ως Τζιν Τζιανίνι

## Παραπομπές

## Εξωτερικοί σύνδεσμοι
*
*

Κατηγορία:Ιταλικές αστυνομικές ταινίες
Κατηγορία:Ταινίες του 1973
Κατηγορία:Ιταλικές βιογραφικές ταινίες
Κατηγορία:Ιταλικές ταινίες της δεκαετίας 1970
Κατηγορία:Αγγλόφωνες ταινίες
Κατηγορία:Ιταλόφωνες ταινίες
Κατηγορία:Ταινίες γυρισμένες στην Ιταλία
Κατηγορία:Ταινίες σε σκηνοθεσία Φραντσέσκο Ρόσι
Κατηγορία:Ταινίες που συσχετίζονται με το οργανωμένο έγκλημα στην Ιταλία
Κλέλια Χατζηιωάννου

Η **Κλέλια Χατζηιωάννου**  είναι Κύπρια επιχειρηματίας, δισεκατομμυριούχος και μέτοχος στην EasyJet, την αεροπορική εταιρεία που ιδρύθηκε από τον αδελφό της, Στέλιο Χατζηιωάννου.

Η Κλέλια Χατζηιωάννου κατέχει ιδιοκτησίες πολύ μεγάλης αξίας, κυρίως στο Μονακό, την Κύπρο, την Αθήνα και το Λονδίνο.

Η Κλέλια Χατζηιωάννου έγινε ευρέως γνωστή τα τελευταία χρόνια  και για το μεγάλο φιλανθρωπικό της έργο.

## Φιλανθρωπική δράση
Το 2007 δώρισε στο Ελληνικό κράτος το ποσό των 5 εκατομμυρίων ευρώ για την ανακούφιση των πληγέντων από τις πυρκαγιές στην Ηλεία.

Το 2020 έκανε επίσης την δωρεά των 900.000 ευρώ στο Ελληνικό κράτος για την αντιμετώπιση της πανδημίας COVID-19.

Τα τελευταία 10 χρόνια έχει στηρίξει οικονομικά το Ίδρυμα «Το Χαμόγελο του Παιδιού» μεταξύ άλλων υποχρεώσεις  ΕΝΦΙΑ ακινήτων του οργανισμού καθώς και ανάγκες παιδιών που φιλοξενούνται στις δομές του, με συνολικό ποσό που ξεπερνά το 1.000.000€ .

Επίσης πραγματοποιεί πολλές δωρεές σε άλλα φιλανθρωπικά ιδρύματα καθώς και μεμονωμένα άτομα που δεν γίνονται γνωστά από τον τύπο.

## Βραβεύσεις και διακρίσεις
Το 2019 τιμήθηκε από την Κυπριακή Κυβέρνηση ως Κύπρια πολίτης που διαπρέπει στο εξωτερικό.

Το 2021 βραβεύτηκε από το Ίδρυμα «Το Χαμόγελο του Παιδιού» για τη συνολική της προσφορά, παρουσία της Προέδρου της Δημοκρατίας Κατερίνας Σακελλαροπούλου.

Το 2021 βραβεύτηκε από το ίδρυμα ΕΛΙΚΑΡ (Ελληνικό Ίδρυμα Καρδιολογίας) για την προσφορά και την στήριξή της , παρουσία του Αρχιεπισκόπου. 

Το 2022 τιμήθηκε στο Μονακό με το Βραβείο «Maria Callas – Woman of the Year» για τη φιλανθρωπική της δράση.

Το 2025 τιμήθηκε εκ νέου από το Ίδρυμα «Το Χαμόγελο του Παιδιού» στο επετειακό Γκαλά των 30 ετών του οργανισμού για την πολυετή προσφορά και στήριξή της.

Η Κλέλια Χατζηιωάννου έχει ιδρύσει το  «Ίδρυμα Κλέλιας Χατζηιωάννου» που στεγάζεται στον ιδιόκτητο πύργο Τρικούπη στην Κηφισιά και σκοπός του είναι η χορήγηση υποτροφιών σε Έλληνες φοιτητές αποφοίτους Ελληνικών και Κυπριακών πανεπιστημίων για μεταπτυχιακές σπουδές στην Αγγλία.

## Οικογένεια

Η Κλέλια Χατζηιωάννου είναι η κόρη του Λουκά Χατζηιωάννου, ενώ έχει δύο αδέρφια, τον Πόλυ Χατζηιωάννου και τον Στέλιο Χατζηιωάννου. Είναι παντρεμένη με τον Κωνσταντίνο Σκορίλα, έχει δύο παιδιά, την Άννα και τον Λουκά, Η Κλέλια ανέκαθεν είχε μεγάλη αδυναμία στα παιδιά.

## Παραπομπές

Κατηγορία:Κύπριοι δισεκατομμυριούχοι
Ανδρούλα Γιακουμέττη

Η **Ανδρούλα Γιακουμμέτη** είναι Κύπρια διαλεκτολόγος με έδρα το Πανεπιστήμιο του Κέιμπριτζ. Η έρευνά της επικεντρώνεται στην ελληνική γλώσσα και τους κοινωνικοπολιτιστικούς παράγοντες που επηρεάζουν την εκμάθηση της γλώσσας.

## Δείτε επίσης
* Διδιαλεκτισμός

## Παραπομπές


Κατηγορία:Ελληνιστές
Κατηγορία:Κύπριοι πανεπιστημιακοί
Ελένη Μυλωνά

Η **Ελένη Μυλωνά Χατζημιχαήλ** είναι Κύπρια παιδαγωγός, συγγραφέας και πολιτικός, νυν δήμαρχος της κατεχόμενης πόλης Ακανθούς από τότε που εξελέγη το 2016, όντας μία από τις τέσσερις γυναίκες δήμαρχους στην Κύπρο. Το 2024 επανεξελέγη ως ανεξάρτητη στην Δημαρχία της Ακανθούς με ποσοστό 62%. Διετέλεσε πρόεδρος του Προσφυγικού Σωματείου «η Ακανθού» για δεκαπέντε χρόνια.

Σπούδασε στην Παιδαγωγική Ακαδημία Κύπρου, στο Πανεπιστήμιο Ιωαννίνων και έκανε μεταπτυχιακό Μ.Α. στο Αριστοτέλειο Πανεπιστήμιο Θεσσαλονίκης. 

Υπηρέτησε επί σειρά ετών την δημοτική εκπαίδευση της Κύπρου σαν δασκάλα, βοηθός διευθύντρια,  διευθύντρια δημοτικών σχολείων και ακολούθως ως επιθεωρήτρια,  δημοτικής εκπαίδευσης. 

Δημοσίευσε τα βιβλία όπως *Χέρι με Χέρι*, *Μικροί στον αγώνα*, Παίζοντας ...*Θυμάμαι*, Γυρεύοντας *το φως*, *Κοντά στη μητέρα, Πρώτη ανάσταση, Σαν παραμύθι ο αγώνας μας, Από τα Ουράλια στα ουράνια*.

Εκτός από λογοτέχνης ειναι και θεατρική συγγραφέας και υπήρξε συνεργάτης του Ραδιοφωνικού Ιδρύματος Κύπρου επι σειρά ετών.

Είναι παντρεμένη με τον ζωγράφο Σωτήρη Χατζημιχαήλ και μαζι έχουν αποκτήσει 5 παιδιά.

## Παραπομπές


Κατηγορία:Απόφοιτοι του Αριστοτελείου Πανεπιστημίου Θεσσαλονίκης
Αντώνης Γεωργιάδης (υπουργός)

Ο **Αντώνης Γεωργιάδης** είναι Ελληνοκύπριος θεολόγος, αγωνιστής και πολιτικός. Διετέλεσε Υπουργός Συγκοινωνιών και Έργων της Κύπρου στην μεταβατική περίοδο πριν την ανεξαρτησία.

## Βιογραφικά στοιχεία
Ο Αντώνης Γεωργιάδης γεννήθηκε στο Μηλικούρι στις 10 Νοεμβρίου 1931. Φοίτησε στο Ελληνικό Γυμνάσιο Πάφου. Σπούδασε θεολογία στη Θεολογική Σχολή της Χάλκης.  Ακολούθως, εντάχθηκε στην ΕΟΚΑ και πολέμησε κατά τον απελευθερωτικό αγώνα.

Επιπλέον, μετά την υπουργική του θητεία, σπούδασε στο Πανεπιστήμιο της Βόννης και στη Σχολή Πολιτικών Επιστημών του Μονάχου. Ακολούθως επέστρεψε στην Κύπρο και εργάστηκε ως σύμβουλος εταιρειών.

## Πολιτική διαδρομή
Τον Απρίλιο του 1959 ήταν μέλος της μεταβατικής επιτροπής,που είχε ως στόχο να καταρτίσει σχέδια προσαρμογής και αναδιοργάνωσης της κυβερνητικής μηχανής για τη μεταβίβαση της εξουσίας από την αποικιοκρατική κυβέρνηση στην ανεξάρτητη Κυπριακή Δημοκρατία, έχοντας θέση προσωρινής κυβέρνησης. Ο Αντώνης Γεωργιάδης ανέλαβε το Υπουργείο Συγκοινωνιών και Έργων για την περίοδο 2 Απριλίου 1959 - 15 Αυγούστου 1960.

## Παραπομπές

## Πηγές
*

|-

Κατηγορία:Κύπριοι θεολόγοι
Κατηγορία:Κύπριοι αγωνιστές του 1955-59
Αντώνης Γεωργιάδης (αποσαφήνιση)

Ως **Αντώνης Γεωργιάδης** είναι γνωστοί οι παρακάτω:

* Αντώνης Γεωργιάδης, Έλληνας παλαίμαχος ποδοσφαιριστής και προπονητής.
* Αντώνιος Γεωργιάδης, Έλληνας πολιτικός και οικονομολόγος.
* Αντώνης Γεωργιάδης (υπουργός), Κύπριος υπουργός (1959-1960).
Πόλυς Χατζηιωάννου

Ο **Πόλυς Χατζηιωάννου** (γεννήθηκε 1959/1960) είναι Κύπριος δισεκατομμυριούχος, κυρίως λόγω των μετοχών του στην EasyJet, μια αεροπορική εταιρεία που ιδρύθηκε από τον αδελφό του Στέλιο Χατζηιωάννου.

Είναι γιος του Λουκά Χατζηιωάννου.

Ο Χατζηιωάννου κατέχει τη Polyar Tankers, μια ναυτιλιακή εταιρεία με περίπου 20 δεξαμενόπλοια. Έχει την έδρα της στο Μονακό, και κατέχει περισσότερες από το 50 ιδιοκτησίες σε όλο τον κόσμο, συμπεριλαμβανομένης της Σιγκαπούρη, της Ελλάδας και της Ινδίας.

Το 2001 παντρεύτηκε τη Ρόζμαρι Ζούδρου, έχουν δύο παιδιά και ζουν στο Μονακό.

## Παραπομπές


Κατηγορία:Κύπριοι δισεκατομμυριούχοι
Βεσπασία Πόλλα

Η **Βεσπασία Πόλλα**, λατιν. Vespasia Polla (γενν. το 15 π.Χ., άκμασε τον 1ο αι. μ.Χ.) ήταν η μητέρα του Ρωμαίου Αυτοκράτορα Βεσπασιανού και η γιαγιά του Τίτου και του Δομιτιανού. Προερχόταν από γένος της τάξης των ιππέων, από τη Νουρσία.

## Βιογραφία
Ο Σουητώνιος αναφέρει, πως πατέρας της ήταν ο Βεσπάσιος Πολλίο, που έγινε χιλίαρχος (tribunus militum) τρεις φορές και έπαρχος του στρατοπέδου (praefectus castrorum). Ο αδελφός της ανήλθε στο αξίωμα του πραίτορα. Οι Βεσπάσιοι εθεωρούντο ένα παλαιό γένος μεγάλης φήμης και ο Σουητώνιος σημειώνει μία περιοχή με το όνομα Βεσπασία, όπου είχαν κτιστεί πολλά μνημεία τους. Αυτή βρισκόταν στην κορυφή ενός όρους, στο 6ο μίλιο της απόστασης από τη Νουρσία προς το Σπολέτουμ.

Απέκτησε δύο γιους, τον Σαβίνο και τον Βεσπασιανό. Από τα δύο αδέλφια, ο πρώτος κατόρθωσε να γίνει συγκλητικός, ενώ ο δεύτερος πολύ αργότερα. Ο Σουητώνιος αναφέρει, ότι "η μητέρα του τον έπειθε να το αναβάλλει. Τον οδήγησε σε αυτό από σαρκασμό μάλλον παρά από πατρική παρότρυνση, καθώς τον έβλεπε πάντα ως υπηρέτη του Σαβίνου" (Βίος Βεσπασιανού, 2.2)

## Οικογένεια
Η Βεσπασία παντρεύτηκε τον Τίτο Φλάβιο Σαβίνο I συλλέκτη φόρων και επέζησε αυτού, αλλά δεν ξαναπαντρεύτηκε. Είχαν τέκνα:
* Τίτος Φλάβιος Σαβίνος II υπηρέτησε ως ύπατος το 47 μ.Χ. 
* Τίτος Φλάβιος Βεσπασιανός 9 μ.Χ. - 79, Αυτοκράτορας των Ρωμαίων.
* Βεσπασία, απεβίωσε σε βρεφική ηλικία.

## Πηγές
* Suetonius, Life of Vespasian, 1.2-3.

Κατηγορία:Φλάβιοι
Φωτούλα Χατζήπαπα

Η **Φωτούλα Χατζήπαπα** (1957) είναι Κύπρια γιατρός και πολιτικός, η πρώτη γυναίκα δήμαρχος της Λακατάμιας. Εξελέγη στις τοπικές εκλογές του 2016 και είναι μία από τις τέσσερις γυναίκες δημάρχους της χώρας. Είναι ανεξάρτητη πολιτικός, αλλά ήταν ενταγμένη στο ΑΚΕΛ και ήταν επίσης υποψήφια στη λίστα του κόμματος στις εκλογές του 2011. 

## Βιογραφικά στοιχεία
Σπούδασε στο Ιατρικό Πανεπιστήμιο της Σόφιας και έκανε μεταπτυχιακό στην Γενική Ιατρική στο Πανεπιστήμιο του Σάρρεϊ, αποκτώντας τον τίτλο Post Graduate Diploma in General Medicine. 

Εργάστηκε ως ιδιώτης ιατρός στη Λακατάμια για 18 χρόνια, ενώ από το 2004 μέχρι την εκλογή της στη θέση της Δημάρχου Λακατάμιας εργαζόταν στο Κέντρο Υγείας Λακατάμιας, ως Ιατρικός Λειτουργός 1ης τάξης.

## Πολιτική διαδρομή
Εξελέγη δημοτικός σύμβουλος από το 1991 μέχρι το 2004 για το ΑΚΕΛ. Από το 1996 μέχρι το 2004 ήταν υπεύθυνη της Δημοτικής Ομάδας. Διετέλεσε πρόεδρος των επιτροπών Προσωπικού, Υγείας, Πολιτισμού και Κοινωνικής Πρόνοιας του Δήμου. Διετέλεσε, επίσης, μέλος του Διοικητικού Συμβουλίου του Πολυδύναμου Κέντρου Λακατάμιας εκ μέρους του Δημοτικού Συμβουλίου, και μετέπειτα εκπροσωπώντας τον ΑΟΛ Λακατάμιας. Συμμετείχε, ακόμη, στο ιδρυτικό Συμβούλιο του Ναυτικού Ομίλου Λακατάμιας.

## Δημαρχιακή Θητεία
Κατά την περίοδο της δημαρχείας της έχουν κατασκευαστεί και αποδοθεί στους κατοίκους έργα όπως η ανάπλαση του κυκλικού κόμβου "Μελίνα Μερκούρη", η κατασκευή του πάρκου σκύλων παρά τον Πεδιαίο, η κατασκευή των πάρκων τροχοπεδιλισμού (skateboard) και ποδηλασίας. 

Το 2020 από κοινού με άλλους 4 Δήμους της Λευκωσίας, ο Δήμος Λακατάμιας συνέστησε σύμπραξη με στόχο τη μελέτη και κατασκευή έρων που θα ενισχύουν τη βιώσιμη ανάπτυξη.

Τον Φεβρουαρίο του 2022, υπεγράφησαν τα συμβόλαια για την Κατασκευή Αντιπλημμυρικών Έργων στον  Δήμο Λακατάμιας.

Από το 2018 έως το 2023 ο Δήμος Λακατάμειας αποσπά τη διάκριση "Πράσινη Σημαία" για τον οικολογικό χαρακτήρα έργων που υλοποιεί, στον θεσμό των Παγκύπριων Βραβείων Πράσινες Πόλεις & Πράσινες Κοινότητες της Κύπρου, που τελεί υπό την αιγίδα του Επιτρόπου Περιβάλλοντος της Κυπριακής Δημοκρατίας.

## Παραπομπές


Κατηγορία:Κύπριοι πολιτικοί
Δημήτρης Γιάντσης

Ο **Δημήτρης» Γιάντσης** (4 Μαρτίου 1988, Γρίβα Κιλκίς) είναι Έλληνας επαγγελματίας ποδοσφαιριστής, ο οποίος αγωνίζεται ως δεξιός πλάγιος μέσος.

## Σταδιοδρομία σε συλλόγους

### Ηρακλής
Ξεκίνησε τη σταδιοδρομία του στις ακαδημίες της ποδοσφαιρικής ομάδας της πατρίδας του. Το 2003, εντοπίστηκε από τους ανιχνευτές ταλέντων του Ηρακλή και εντάχθηκε στις ακαδημίες του. Την 1η Ιουλίου 2006, υπέγραψε επαγγελματικό συμβόλαιο με τον Ηρακλή. Αποδεσμεύτηκε από το σύλλογο το καλοκαίρι του 2010.

### Κέρκυρα
Στη μεταγραφική περίοδο του καλοκαιριού, υπέγραψε με ελεύθερη μεταγραφή στην Κέρκυρα της Σούπερλιγκ. Έκανε το ντεμπούτο του για το νέο του σύλλογο, σε ένα νικηφόρο αγώνα με 2-1 εναντίον της AEK, για την 1η αγωνιστική της σεζόν 2010-2011.

### Ακρόπολις ΙΦ
Το καλοκαίρι του 2016, υπέγραψε στην σουηδική Ακρόπολις.

## Διεθνής σταδιοδρομία
Έχει 10 συμμετοχές για την Εθνική Ελπίδων Ελλάδας. Έκανε το ντεμπούτο του σε ένα ισόπαλο αγώνα με 1-1 εναντίον της Αλβανίας U21 στην Αρένα Ελμπασάν, στις 20 Αυγούστου 2008.

## Παραπομπές


## Εξωτερικοί σύνδεσμοι

* Προφίλ στον επίσημο ιστότοπο του Ηρακλή Θεσσαλονίκης 
* Προφίλ στο Epo.gr 
* Προφίλ στο Transfermarkt.com

Κατηγορία:Έλληνες ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Ηρακλή Θεσσαλονίκης
Κατηγορία:Ποδοσφαιριστές Α.Ο. Κέρκυρας
Κατηγορία:Ποδοσφαιριστές Λεβαδειακού
Κατηγορία:Ποδοσφαιριστές Α.Ε. Λάρισας
Κατηγορία:Ποδοσφαιριστές Αγροτικού Αστέρα Ευόσμου Π.Μ.Α.Σ.
Κατηγορία:Ποδοσφαιριστές Πανσερραϊκού
Κατηγορία:Ποδοσφαιριστές Ακρόπολις ΙΦ
Κατηγορία:Έλληνες ποδοσφαιριστές στο εξωτερικό
Πιτάνη

Η **Πιτάνη** ήταν αρχαία Ελληνική πόλη στα παράλια της μικράς Ασίας και συγκεκριμένα στην Αιολίδα.

## Ιστορία
Οι ανασκαφές στη νεκρόπολη της Πιτάνης αποκάλυψαν κεραμικά ευρήματα από τον Μυκηναϊκό πολιτισμό και διάφορους λαούς της Αρχαϊκής εποχής. 

Η Πιτάνη πιστεύεται ότι είναι το βορειότερο σημείο της μυκηναϊκής επιρροής στην Ανατολία.

Ένας κούρος που ανασκάφηκε στην Πιτάνη, που χρονολογείται στον 6ο αιώνα π.Χ., στεγάζεται τώρα στο Αρχαιολογικό Μουσείο Μπέργκαμα.

### [[Κλασική εποχή]]
Τον 5ο αιώνα π.Χ. η Πιτάνη ήταν μέλος της Συμμαχίας της Δήλου και έχει καταγραφεί πως πλήρωσε 1000 δραχμές. Το 335 π.Χ. Ο στρατηγός Παρμενίων του Μεγάλου Αλεξάνδρου πολιορκούσε την πόλη ως μέρος μιας εκστρατείας κατά της Περσικής Αυτοκρατορίας, αλλά η πόλη σώθηκε από τον Περσικό στρατηγό Μέμνων της Ρόδου.

### [[Ελληνιστική περίοδος]]
To 319 π.Χ. (περίπου) ο πολίτης Ηράκλειτος τιμήθηκε από τον λαό των Δελφών και κατά την περίοδο 325-275 π.Χ. οι κάτοικοι της Άβυδου τίμησαν έναν άλλο πολίτη, τον Χαρίδημο που έλαβε ένα άγαλμα από τον διάσημο αθηναϊκό γλύπτη Πραξιτέλη. Κατά τη βασιλεία του Αντιόχου Α΄ της αυτοκρατορίας των Σελευκιδών (281-261 π.Χ), η Πιτάνη ήταν σε θέση να επεκτείνει την επικράτειά της πληρώνοντας τον βασιλιά 380 τάλαντα για να αγοράσει κάποια περιοχή. Η περιοχή αυτή αποτέλεσε αντικείμενο διαμάχης με την πόλη της Μυτιλήνης στη γειτονική Λέσβο στα μέσα του 2ου αιώνα π.Χ., την οποία σταμάτησε η Πέργαμος. Μαθαίνουμε επίσης από αυτό το έγγραφο ότι κατά την Ελληνιστική περίοδο η Πιτάνη ήταν μια ελεύθερη πόλη που δεν υπόκειται στην δυναστεία των Ατταλιδών και επίσης δεν χρησιμοποιούσαν πια την Αιολική διάλεκτο. Το 84 π.Χ., ο Μιθριδάτης ΣΤ΄, παρακάμπτοντας τον Ρωμαίο στρατηγό Γαίο Φλάβιο, κατέφυγε στην Πιτάνη, όπου πολιορκήθηκε από τον Ρωμαϊκό στρατό προτού διαφύγει στη Μυτιλήνη δια θαλάσσης.

## Αξιοσημείωτοι πολίτες
*Αυτόλυκος ο Πιτταναίος (περίπου 360 - 290 π.Χ), μαθηματικός
*Αρκεσίλαος (περίπου 316 - 241 π.Χ), φιλόσοφος

## Παραπομπές


Κατηγορία:Αρχαία ελληνική γεωγραφία
Κατηγορία:Εγκαταλελειμμένοι οικισμοί στην Τουρκία
Κατηγορία:Αιολίδα
Απάμεια (Ευφράτου)

Η **Απάμεια** ήταν αρχαία Ελληνική πόλη στην αριστερή όχθη του ποταμού Ευφράτη απέναντι από την εξίσου Ελληνική πόλη Ζεύγμα, που αποτελούν σήμερα Τουρκικό έδαφος. Η πόλη ιδρύθηκε από τον Σέλευκο Α΄, έναν από τους διάδοχους του Μέγα Αλέξανδρου.

Ο αρχαιολογικός χώρος της πόλης βρίσκεται βυθισμένος στην τεχνητή λίμνη "Birecik Dam".

## Παραπομπές


Κατηγορία:Αρχαίοι ελληνικοί αρχαιολογικοί τόποι στην Τουρκία
Κατηγορία:Εγκαταλελειμμένοι οικισμοί στην Τουρκία
Κατηγορία:Ελληνιστικές πόλεις
Κατηγορία:Σελευκιδικές αποικίες
Η Ληστεία με τα Ντόπερμαν

***Η Ληστεία με τα Ντόπερμαν*** (Πρωτότυπος τίτλος:The Doberman Gang), είναι Αμερικανική αστυνομική περιπέτεια του 1972 σε σκηνοθεσία Ντέιβιντ Τσάντνοου και σενάριο Λουίς Γκάρφινκλ. Στους πρωταγωνιστικούς ρόλους είναι ο Μπάιρον Μέιμπ και η Τζούλι Παρίσι.

## Πλοκή
Ένας μικροκακοποιός ο Έντι (Μπάιρον Μέιμπ) σκέφτεται να κάνει μια πρωτότυπη ληστεία σε Τραπέζα της Καλιφόρνια. Αντί να πάει ο ίδιος με τους συνεργούς του, και με τον κίνδυνο να αποτύχουν, να χρησιμοποιήσει  έξι εκπαιδευμένα Ντόπερμαν. Έτσι αφού βρει τα σκυλιά με την βοήθεια της φίλης του, Τζιούν (Τζούλι Παρίσι), θα ψαξει μετά και κάποιον για να τα εκπαίδευσει.

Μέσω μιας αγγελίας που θα βάλει σε μια εφημερίδα θα βρει έναν εκπαιδευτή σκύλων, τον Μπάρνει (Χαλ Ριντ) χωρίς όμως να του αναφέρει κάτι για την ληστεία.

Κατά την διάρκεια της εκπαίδευσης των Ντόπερμαν, ο Μπάρνει θα αρχίσει να υποψιαζέται τον λόγο που ο Έντι τον προσελάβε, και θα θελήσει να φύγει. Ο Έντι τελικά θα του πει την αλήθεια και θα του προτείνει να παραμείνει με ανταλλάγμα να πάρει μερίδιο από την ληστεία. Ο Μπάρνει θα αρνηθεί να πάρει μερίδιο, αλλά θα παραμείνει και θα εκπαιδεύσει τα ντόπερμαν, εξαιτίας της αγάπης του για τα σκυλιά.

Μετά από μια πρόβα που θα κάνουν με τα ντόπερμαν, ο Έντι και η Τζιούν θα είναι σε θέση να πραγματοποιήσουν το σχέδιο τους.

## Διανομή ρόλων
*Μπάιρον Μέιμπ ως Έντι Νιούτον
*Χαλ Ριντ ως Μπαρνέι Γκριρ
*Τζούλι Παρίσι ως Τζιούν
*Σίμι Μπόου ως Σάμι
*Τζο Τζο Ντ'Αμόρε ως Τζο Τζο 
*Τζον Ταλ ως ιδιοκτήτης Πετ Σοπ
*Τζέι Πάξτον ως Διευθυντής Τράπεζας

## Παραπομπές

## Εξωτερικοί σύνδεσμοι
* 

Κατηγορία:Αμερικανικές αστυνομικές ταινίες
Κατηγορία:Ταινίες του 1972
Κατηγορία:Αμερικανικές ταινίες της δεκαετίας 1970
Κατηγορία:Αγγλόφωνες ταινίες
Κατηγορία:Ταινίες γυρισμένες στην Καλιφόρνια
Κατηγορία:Ταινίες σχετικά με σκύλους
Εθνικό Επαναστατικό Κόμμα του Αφγανιστάν

Το **Εθνικό Επαναστατικό Κόμμα** (παστού: حزب انقلاب ملی *Χεζμπ Ενκιλάμπ Μιλέ*) ήταν πολιτικό κόμμα του Αφγανιστάν. Το κόμμα ιδρύθηκε το 1974 από τον πρόεδρο Μοχάμεντ Νταούντ Χαν, ο οποίος είχε αποκτήσει την εξουσία του Αφγανιστάν από τον ξάδελφό του, βασιλιά Ζαχίρ, μέσα από αναίμακτο πραξικόπημα στις 17 Ιουλίου 1973. 

Το κόμμα σχηματίστηκε σε μια απόπειρα του Νταούντ να συγκεντρώσει υποστήριξη και στήριξη σε λαϊκό επίπεδο για το δημοκρατικό καθεστώς του. Ο Νταούντ επίσης είχε σκοπό μέσα από το κόμμα να υπονομεύσει την υποστήριξη των κομμουνιστών στο Αφγανιστάν, οι οποίοι ήταν αυτοί που τον βοήθησαν πραγματικά να ανέλθει στην εξουσία το 1973. Για το σκοπό αυτό, το κόμμα επιδίωξε να είναι μια συλλογική οργάνωση για όλες τις συνιστώσες του προοδευτικού κινήματος στο Αφγανιστάν. Προκειμένου να βοηθήσει το κόμμα στην προσπάθειά του να συγκεντρώσει υποστήριξη, όλα τα υπόλοιπα πολιτικά κόμματα τέθηκαν εκτός νόμου. 

Το κόμμα διοικούνταν από μια κεντρική επιτροπή η οποία απαρτιζόταν από τον αρχιστράτηγο Γκουλάμ Χαϊντάρ Ρασουλί, τον Υπουργό Άμυνας, Σαγίντ Αμπντ Ουλάχ, τον Υπουργό Οικονομικών, Δρ. Αμπντ Ουλ Ματζίντ και τον καθηγητή Αμπντ Ουλ Κουγιούμ. 

Το κόμμα δεν επιβίωσε από την Εξέγερση του Σαούρ τον Απρίλιο του 1978, όταν ο Νταούντ ανατράπηκε και εκτελέστηκε μαζί με τα υπόλοιπα μέλη της οικογενείας του, και στην εξουσία ανήλθε το κομμουνιστικό Λαϊκό Δημοκρατικό Κόμμα του Αφγανιστάν. 

## Παραπομπές


Κατηγορία:Αντικομμουνιστικά κόμματα
Κατηγορία:Κόμματα μονοκομματικών συστημάτων
Κατηγορία:Πολιτικά κόμματα στο Αφγανιστάν
Θέμιδα Χριστοδουλίδου

Η **Θέμιδα Χριστοδουλίδου** (γεννήθηκε στις ) είναι Κύπρια αθλήτρια της ρυθμικής γυμναστικής. Εκπροσωπεί τη χώρα σε διεθνείς διαγωνισμούς. Αγωνίστηκε στο παγκόσμιο πρωτάθλημα, καθώς και στο Παγκόσμιο Πρωτάθλημα Ρυθμικής Γυμναστικής του 2014 και 2015. Κατά την διάρκεια των αγώνων της Κοινοπολιτείας το 2014, κέρδισε το χάλκινο μετάλλιο για τη Κύπρο.

## Παραπομπές


Κατηγορία:Κύπριοι αθλητές
Δομιτίλλα η Νεότερη

H **Φλαβία Δομιτίλλα η Νεότερη**, λατιν. Flavia Domitilla Minor (π. 45 μ.Χ. - π. 66) από το γένος των Φλαβίων ήταν αδελφή του Τίτου και του Δομιτιανού Αυτοκρατόρων των Ρωμαίων.

## Βιογραφία
Ήταν κόρη του Τίτου Φλάβιου Βεσπασιανού Αυτοκράτορα και της Δομιτίλλας της Πρεσβύτερης, κόρης τού Φλάβιου Λιβεράλι. Μεγαλύτερος αδελφός της ήταν ο Τίτος και νεότερος ο Δομιτιανός.

Απεβίωσε το 66 και το 69 ο πατέρας της έγινε Αυτοκράτορας. Ο Τίτος το 69 και ο Δομιτιανός το 81, ο οποίος και την θεοποίησε· της έδωσε τιμητικά τον τίτλο της *Αυγούστας*.

## Οικογένεια
Παντρεύτηκε το 60 με τον Κόντο Πετίλιο Κεριάλι στρατηγού και κυβερνήτη της Βρετανίας και είχε τέκνο:
* Φλαβία Δομιτίλλα, παντρεύτηκε τον 2ο εξάδελφό της Τίτο Φλάβιο Κλήμη ύπατο αντικαταστάτη το 69. Έγινε αγία των Χριστιανών.

## Πηγές
* Chisholm, Hugh, ed. (1911). "Vespasian" . Encyclopædia Britannica. 27 (11th ed.). Cambridge University Press.

Κατηγορία:Φλάβιοι
Ηράκλεια Σιντική

thumb|310 px|right|Πανοραμική άποψη των ανασκαφών της Ηράκλειας Σιντικής
Η **Ηράκλεια Σιντική** (), επίσης γνωστή ως **Ηράκλεια Στρυμόνος** (που σημαίνει «Ηράκλεια στον ποταμό Στρυμόνα»), ήταν αρχαία Ελληνική πόλις που ιδρύθηκε από τον Φίλιππο Β΄. Βρισκόταν στη Θρακική Μακεδονία, στην περιοχή της Σιντικής, στην ανατολική όχθη του Στρυμόνα. 

Εδώ πέθανε ο Δημήτριος, γιος του Φίλιππου Ε΄. Έχουν σωθεί δείγματα της νομισματοκοπίας της.
[thumb|right|[Μπρούντζος|Μπρούτζινα νομίσματα που βρέθηκαν στην Ηράκλεια Σιντική που χρονολογούνται στον 1ο αιώνα π.Χ|left]]

## Ανακάλυψη
Η πόλις ταυτοποιήθηκε από τον Αναπληρωτή Καθηγητή Γκεόργκι Μίτρεφ (Πανεπιστήμιο Φιλιππούπολης) μετά την τυχαία ανακάλυψη μιας μεγάλης λατινικής επιγραφής το 2002. Στην ουσία, πρόκειται για επιστολή του αυτοκράτορα Γαλέριου και του Καίσαρα Μαξιμίνου Β΄ από το 308 μ.Χ., στην οποία οι ηγεμόνες στρέφονται προς τους Ηρακλειώτες σε απάντηση στο αίτημά τους να ανακτήσουν τα χαμένα δικαιώματα της πόλης. Από το 2007 άρχισαν συστηματικές αρχαιολογικές ανασκαφές στην περιοχή από το Εθνικό Ινστιτούτο Αρχαιολογικών Μουσείων της Σόφιας υπό τη διεύθυνση του καθηγητή *Lyudmil Vagalinski*. Ανακαλύφθηκαν δομικά έργα που έμοιαζαν με σήραγγες και καμάρες. Ρώσοι ειδικοί πραγματοποίησαν γεωφυσικές διασκοπήσεις και ανακαλύφθηκε ένα μεγάλο εργαστήριο για την παραγωγή κεραμικών και μάσκες προερχόμενες πιθανον από ένα άγνωστο και λογικά κατεστραμμένο αρχαίο θέατρο. O αρχαιολογικός αυτός χώρος βρίσκεται μόλις 10 χλμ. από το Πετρίτσι, την πιο κοντινή πολυπληθή πόλη, στην ελληνική πλευρά.

## Παραπομπές


## Πηγές
* 

## Εξωτερικοί σύνδεσμοι
* 

Κατηγορία:Αρχαία Σιντική
Κατηγορία:Πόλεις της αρχαίας Μακεδονίας
Μπρέντον Τάραντ

Ο **Μπρέντον Τάραντ** (γεννημένος το 1991) είναι Αυστραλός τρομοκράτης που μεγάλωσε στο Γκράφτον, μια μικρή πόλη στα βόρεια της Νέας Νότιας Ουαλίας στην Αυστραλία. Είναι γνωστός για τις τρομοκρατικές επιθέσεις στο τζαμί Αλ-Νουρ στο Κράισττσερτς στις 15 Μαρτίου 2019.

## Δείτε επίσης
* Άντερς Μπέρινγκ Μπρέιβικ
* Μαζική δολοφονία 

## Παραπομπές


Κατηγορία:Αυστραλία
Κατηγορία:Σελίδα που χρησιμοποιεί δεδομένα των Wikidata/P1412
Κατηγορία:Σελίδα που χρησιμοποιεί δεδομένα των Wikidata/P106
Κατηγορία:Σελίδα που χρησιμοποιεί δεδομένα των Wikidata/P172
Κατηγορία:Σελίδα που χρησιμοποιεί δεδομένα των Wikidata/P551
Κατηγορία:Σελίδα που χρησιμοποιεί δεδομένα των Wikidata/P19
Κατηγορία:Σελίδα που χρησιμοποιεί δεδομένα των Wikidata/P1559
Κατηγορία:Τρομοκράτες
Δομιτίλλα η Πρεσβύτερη

H **Φλαβία Δομιτίλλα η Πρεσβύτερη**, λατιν. Flavia Domitilla Major (απεβ. πριν το 69, ίσως το 65) ήταν η σύζυγος του Τίτου Φλάβιου Βεσπασιανού Αυτοκράτορα των Ρωμαίων.

## Βιογραφία
Ήταν κόρη του Φλαβίου Λιβεράλι, ταπεινού υπαλλήλου ενός ταμία (quaestor). H Δομιτίλλα γεννήθηκε στη Σαμπράθα, μία από τις τρεις πόλεις της Τριπολίτιδας στη Λιβύη από αποίκους, που μετακόμισαν εκεί κατά τη βασιλεία του Αυγούστου.

Πριν από τον γάμο της ήταν ερωμένη ενός από την τάξη των ιππέων (equis). Aπεβίωσε πριν o Βεσπασιανός να γίνει Αυτοκράτορας.

## Οικογένεια
Παντρεύτηκε τον Τίτο Φλάβιο Βεσπασιανό Αυτοκράτορα των Ρωμαίων και είχε τέκνα:
* Τίτος Φλάβιος Βεσπασιανός 30 μ.Χ. - 81, Αυτοκράτορας των Ρωμαίων.
* Δομιτίλλα η Νεότερη π. 65 - π. 66, παντρεύτηκε τον Κόιντο Πετίλιο Κεριάλι στρατηγό και κυβερνήτη της Βρετανίας. Κόρη της ήταν η:
** Φλαβία Δομιτίλλα (Αγία), παντρεύτηκε τον Τίτο Φλάβιο Κλήμη ύπατο.
* Τίτος Φλάβιος Δομιτιανός 51 - 96, Αυτοκράτορας των Ρωμαίων.

## Πηγές
* La Monaca V. Flavia Domitilla as delicata. A New Interpretation of Suetonius, Vesp. 3 // Ancient Society, vol. 43, 2013, P. 191-212.

## Παραπομπές


Κατηγορία:Φλάβιοι
Μαρκία Φουρνίλλα

Η **Μαρκία Φουρνίλλα**, λατιν. Marcia Furnilla ήταν Ρωμαία ευγενής, που έζησε τον 1ο αι. Ήταν η 2η σύζυγος του Τίτου Αυτοκράτορα των Ρωμαίων.

## Βιογραφία
Ήταν κόρη του Κόιντου Μάρκιου Βάρεα Σούρα συγκλητικού και της Αντωνίας Φουρνίλλας. Ο πατέρας της ήταν από το γένος των Μαρκίων, που ήταν ευγενής και διακεκριμένη οικογένεια. Αδελφή της ήταν η Μαρκία, μητέρα τού Αυτοκράτορα Τραϊανού.

Ο πατέρας της ήταν φίλος του Βεσπασιανού, που ήταν πατέρας τού Τίτου. Εκ πατρός θείος της ήταν ο Κόιντος Μάρκιος Βάρεα Σοράνος συγκλητικός, πατέρας της Μαρκίας Σερουιλίας. Πάππος εκ πατρός της ήταν ο Κόιντος Μάρκιος Βάρεα Σοράνος ύπατος το 34 και αντικαταστάτης ύπατος (consul suffectus) της επαρχίας της Αφρικής το 41-43. Εκ μητρός πάππος της μάλλον ήταν ο Άουλος Αντώνιος Ρούφος αντικαταστάτης ύπατος το 45.

Η Μαρκία Φουρνίλλα γεννήθηκε και ανατράφηκε στη Ρώμη. Παντρεύτηκε τον Τίτο, που ήταν χήρος από τον πρώτο του γάμο, το 63· ο γάμος είχε κανονιστεί από τους γονείς τους. Ο γάμος πρόσθεσε κύρος στον Τίτο και προώθησε την πολιτική του σταδιοδρομία, καθώς, όπως ο Σουητώνιος περιγράφει, η Μ. Φουρνίλλα ήταν μία γυναίκα με πολύ καλές διασυνδέσεις. Στις 17 Σεπτεμβρίου 64 η Φουρνίλλα γέννησε την κόρη τους Φλαβία Ιουλία Τίτου στη Ρώμη.

Όπως και ο πρώτος γάμος τού Τίτου και αυτός εδώ ήταν σύντομος: η οικογένεια της Φουρνίλλα συνδεόταν με αντιπάλους του Αυτοκράτορα Νέρωνα και έπειτα από την αποτυχία της συνωμοσίας τού Πίσωνα το 65 οι συγγενείς της έχασαν την εύνοια του Αυτοκράτορα. Ο Τίτος, που δεν ήθελε να συνδέεται με δυνητικούς ανατροπείς, διέκοψε το γάμο με τη Φουρνίλλα, συνέχισε όμως να ανατρέφει την κόρη τους.

Η μετέπειτα μοίρα της Φουρνίλλας δεν είναι γνωστή. Όταν απεβίωσε, τοποθετήθηκε μαζί με τη μητέρα της στο μαυσωλείο του Γάιου Σουλπίκιου Πλατορίνου, ενός αξιωματούχου της περιόδου τού Αυγούστου και της αδελφής του Σουλπικίας Πλατορίνας, στη Ρώμη.

## Οικογένεια
Παντρεύτηκε τον Τίτο Φλάβιο Βεσπασιανό Αυτοκράτορα των Ρωμαίων και είχε τέκνο:
* Ιουλία Φλαβία 64 - 91, παντρεύτηκε τον 2ο εξάδελφό της Τίτο Φλάβιο Σαβίνο IV ύπατο το 82.

## Γενεαλογία

## Πηγές
* Pauly-Wissowa, RE 14.2, 1535-1600.
* Brian W. Jones. The Emperor Domitian.

## Παραπομπές


Κατηγορία:Μάρκιοι